www.DELFI.ee
Lennufirma United Airlines töötajad vannuvad, et nägid Chicago rahvusvahelisel O’Hare lennuväljal lendavat taldrikut, föderaalvõimude hinnangul oli tegu ilmastikunähtusega.
Mitmed inimesed, kelle hulgas on ka lennukipiloote, kinnitavad, et lendaval taldrikul polnud tulesid ning see hõljus veidi aega lennujaama terminaali koha, seejärel aga lendas ülikiiresti otse pilvedesse, teatab Fox News.
Föderaalse lennundusameti FAA sõnul andsid lennufirma töötajad lennujuhtimistornile vahejuhtumist teada ning küsisid, kas keegi on veel kettakujulist hõljuvat objekti näinud. Tornis polnud keegi midagi näinud ning radarite kontrollimisel ei tuvastatud samuti midagi ebatavalist.
“Meie teooria on, et tegu oli ilmastikunähtusega. Sel ööl olid ses mõttes täiuslikud tingimused atmosfääris, olid madalad pilved ja palju lennujaama tulesid. Kui valgus niimoodi pilvedesse paistab, võib vahel näha naljakaid asju,” selgitab FAA esindaja Elizabeth Cory. FAA ei kavatse juhtumi kohta algatada uurimist.
Chicago lennuväljal nähti UFO-t? DELFI (1)